als_Latn dik_Latn sag_Latn
26.05.2009, - E Martë
Zëvendësministri i arsimit z.Usmen Baldzhi priti rektorin e Universitetit të Sarajevës z. Faruk Çaklovica
Kjo vizitë e rektorit Çaklovica, është realizuar me rastin e nënshkrimit të memorandumit të mirëkuptimit ndërmjet Universitetit të Prishtinës dhe atij të Sarajevës.
Me këtë Memorandumi të Mirëkuptimit ndërmjet Universitetit të Prishtinës dhe atij të Sarajevës parashihet njohja reciproke e diplomave dhe krijimi i mundësive për studime të larta në Universitetin e Sarajevës dhe atë të Prishtinës nga ana e të rinjve të të dy vendeve.
Zëvendësministri i Arsimit, Shkencës dhe Teknologjisë, z.Usmen Baldzhi priti rektorin e Universitetit të Sarajevës, z. Faruk Çaklovica, me rastin e nënshkrimit të memorandumit të mirëkuptimit ndërmjet Universitetit të Prishtinës dhe atij të Sarajevës.
Z. Baldzhi me këtë rast ka falënderuar rektorin Çaklovica për vullnetin e mirë të Universitetit të Sarajevës dhe të Prishtinës, për mundësitë e krijuara tashmë për studentët e komunitetit boshnjak në veçanti, por edhe për studentët tjerë të Kosovës që të studiojnë në Sarajevë.
"Ky është një moment historik për komunitetin boshnjak dhe për Kosovën, është një hap më afër njohjës së pavarësisë së Kosovës nga ana e Bosnje- Hercegovinës. Në Universitetin e Sarajevës kanë studiuar edhe më parë të rinjtë kosovarë, por ky institucionalizim i marrëdhënieve është shumë domethënës për të ardhmen e dy vendeve"- tha Baldzhi.
Nga ana e tij, rektori Çaklovica gjithashtu ka falënderuar Ministrinë e Arsimit, Shkencës dhe Teknologjisë dhe rektorin e Universitetit të Prishtinës për gatishmërinë dhe hapjen për bashkëpunim reciprok në fushën e arsimit.
Me krijimin e mundësive për shkollim në gjuhë amtare të komuniteteve që jetojnë në Kosovë dhe me hapjen ndaj Universiteteve të rajonit, Kosova po dëshmon se është në rrugë të mbarë të implementimit të reformave në arsim dhe procesit të Bolonjës, proces ky që pashmangshëm çon kah integrimet evropiane - tha z Çaklovica. Më tej, rektori Çaklovica shtoi se Qeveria dhe populli i Kosovës po dëshmon se po ndërtojnë një shtet demokratik që arsimon, ruan dhe respekton të drejtat dhe vlerat kulturo- historike të të gjithëve që jetojnë në këtë hapësirë, e që është në të mirë të afirmimit dhe të njohjes ndërkombëtare të saj.
Në vazhdim të këtij takimi, Enesa Kadiç, shefe e njësisë për komunitete në MASHT e njoftoi rektorin Çaklovica për ecuritë e procesit mësimor në Kosovë, për tekstet dhe planprogramet, për bashkëpunimin e deritashëm me Bosnjë Hercegovinën sidomos në sigurimin e teksteve shkollore të cilat tashmë po hartohen në Kosovë .
Ndërsa, nënshkrimin e marrëveshjes në mes të dy universiteteve e vlerësoi të një rëndësie të jashtëzakonshme për të rinjtë, për komunitetin boshnjak dhe për njohje reciproke ndërmjet dy vendeve.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn